Návrh všeobecne záväzného nariadenia bol vyvesený 23.11.2012

zvesený:

Toto všeobecne záväzné nariadenie bolo

vyvesené dňa:

Zvesené dňa:

Nadobudlo účinnosť: 1.1.2013

Ing. Jozef Murina

starosta obce

Obec Lisková v súlade s ustanovením § 6 ods. 1 zákona č. 369/1990 Zb. o obecnom zriadení v  znení neskorších predpisov a  ustanoveniami zákona

č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**vydáva**

samosprávne

## **Všeobecne záväzné nariadenie č 4/2012**

**o miestnych daniach za psa, za užívanie verejného priestranstva, za ubytovanie, za predajné automaty a poplatku za komunálne odpady a drobné stavebné odpady,**

ktoré schválilo Obecné zastupiteľstvo v Liskovej dňa uznesením

ÚVODNÉ USTANOVENIA

**§ 1**

(1) Obecné zastupiteľstvo v Liskovej podľa § 11 ods. 4 písmena d/ zákona č.369/1990 Zb. o obecnom zriadení v znení neskorších predpisov r o z h o d l o , že v nadväznosti na § 98 zákona č. 582/2004 Z.z.. o miestnych daniach a miestnom poplatku za komunálne odpady a  drobné stavebné odpady z a v á d z a  s účinnosťou od 1. januára 2013:

1. miestne dane:

a/ daň za psa

b/ daň za užívanie verejného priestranstva

c/ daň za ubytovanie

d/ daň za predajné automaty

2. Poplatok za komunálne a drobné stavebné odpady

I. ČASŤ

**§ 2**

#### Daň za psa

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Daňovníkom dane za psa chovaného na území našej obce je fyzická alebo právnická osoba, ktorá je:

A/ vlastníkom psa alebo

B/ držiteľom psa, ak sa nedá preukázať, kto psa vlastní.

**§ 3  
Základ dane**

Základom dane je počet psov.

**§ 4  
Sadzba dane**

Sadzba dane je 3,50 € za jedného psa za 1 rok.

**§ 5  
Vznik a zánik daňovej povinnosť**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 2 prvej vety a  zaniká posledným dňom mesiaca, v ktorom pes prestal byť predmetom dane.

**§ 6   
Oznamovacia povinnosť a platenie dane**

Ak vznikla alebo zanikla daňová povinnosť k dani za psa, daňovník je povinný podať „Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje“ (ďalej priznanie) prípadne čiastkové priznanie k dani za psa na Obecnom úrade v Liskovej najneskôr do 30 dní odo dňa vzniku tejto daňovej povinnosti.

Obec vyrubuje daň každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím za daň z nehnuteľností, k dani za psa, k dani za predajné automaty a k dani za nevýherné hracie prístroje.

Ak vznikne daňová povinnosť k dani za psa v priebehu zdaňovacieho obdobia, obec vyrubí pomernú časť dane rozhodnutím, začínajúc mesiacom v ktorom vznikla daňová povinnosť, až do konca príslušného zdaňovacieho obdobia. Daň je splatná do 15 dní odo dňa nadobudnutia právoplatnosti rozhodnutia.

II. ČASŤ

### Daň za užívanie verejného priestranstva

**§ 7**

**Základ dane**

Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

**§ 8  
Sadzba dane**

Sadzbu dane za užívanie verejného priestranstva určuje obec v mene EURO za každý aj začatý m 2 osobitne užívaného verejného priestranstva a za každý aj začatý deň.

Verejné priestranstvo v obci Lisková na účely tohto nariadenia sú verejnosti prístupné pozemky vo vlastníctve Obce Lisková, miestne komunikácie, chodníky, cestná zeleň, verejná zeleň, parkoviská vo vlastníctve Obce Lisková.

Verejným priestranstvom nie sú pozemky, ktoré obec prenajala podľa osobitného zákona.

Za užívanie verejného priestranstva stanovuje obec nasledovné sadzby poplatkov:

a/ Pri oprave a stavbe rodinného domu na základe už vydaného stavebného povolenia alebo súhlasu pri drobných stavbách sa na umiestnenie skládky na verejnom priestranstve /pri nedostatku vlastných priestorov/ stanovuje daň:

0,033€/m2/deň .

- Pri plnení ohlasovacej povinnosti je daňovník povinný predložiť na obecnom úrade stavebné povolenie, respektíve súhlas pri drobných stavbách.

- Daň sa platí od začatia užívania verejného priestranstva až do dňa, kedy daňovník preukáže , že užívanie skončilo a priestranstvo bolo dané do pôvodného stavu.

b/ umiestnenie medziskládky /stavebný materiál, štrk, piesok, uhlie, drevo/

0,066€ na deň a m2 do 7 dní, 0,132€ na deň a m2 na dobu dlhšiu ako 7 dní s výnimkou § 8 písmena a .

c/ za umiestnenie predajného stánku na čas nad 3 dni 0,265€/m2/deň

d/ za umiestnenie cirkusu, lunaparku, strelnice a iných atrakcií 0,663€/m2/deň

e/ za umiestnenie stolov a stoličiek v blízkosti reštauračného zariadenia alebo iného pohostinského zariadenia je poplatok 0,033€/m2/deň

f/ trvalé parkovanie motorového vozidla 0,165/m2 /deň

g/ za umiestnenie všetkých tu nemenovaných užívaní verejného priestranstva sa bude vyrubovať 0,33/m2 /deň . /lešenia, ...atď./

h/ za osobitné užívanie verejného priestranstva obyvateľmi obce, ktoré nie je ohlásené a povolené starostom obce, prípadne na tento účel povereným pracovníkom obecného úradu, určuje sa daň 0,33€ za každý začatý m2 a každý aj začatý deň.

Daňovník je povinný písomne oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

V oznámení daňovník uvedie:

- meno a priezvisko, adresa trvalého pobytu, miesto, deň začatia a deň ukončenia osobitného užívania verejného priestranstva.

 Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**§ 9**

**Oslobodenie od dane**

Obec poskytuje oslobodenie od dane za užívanie verejného priestranstva:  
a) za kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely,

b) na 7 dní pre fyzickú osobu pri ohlásenom osobitnom užívaní verejného priestranstva /pokiaľ sa nejedná o podnikateľskú činnosť/

**§ 10  
Platenie dane**

Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

III. ČASŤ

**Daň za ubytovanie  
§ 11  
Základ dane**

Základom dane je počet prenocovaní.

**§ 12  
Sadzba dane**

Sadzba dane za osobu a prenocovanie je 0,20 € v zariadeniach poskytujúcich prechodné ubytovanie.

**§ 13  
Oslobodenie od dane**

Daň za ubytovanie neplatí:

1. nevidomá osoba, bezvládna osoba a držiteľ preukazu ZŤP/S (zdravotne ťažko postihnutý so sprievodcom) a ich sprievodcovia
2. vlastník objektu nachádzajúceho sa v obci na individuálnu rekreáciu, jeho manželka, manžel, príbuzní v priamom rade, súrodenec a manžel (manželka) týchto osôb a ich deti,
3. osoba do 10 rokov veku

**§ 14  
Platenie dane**

1. Podkladom pre vyúčtovanie dane je ubytovacia kniha, ktorá obsahuje:

* meno a priezvisko ubytovaného
* dátum narodenia
* adresa trvalého pobytu
* deň príchodu a deň odchodu
* výška vybraného poplatku

2. Daňovník je povinný po skončení štvrťroka pravdivo vyhotoviť "Hlásenie" k dani za ubytovanie, kde uvedie počet prenocovaní. Vyhotovené hlásenie s vypočítanou sumou dane je daňovník povinný doručiť na Obecný úrad v Liskovej, vždy do 15.1.,15.4.,15.7.,15.10. príslušného roka. 

3. Daň sa platí bez vyrubenia, na základe písomného vyúčtovania v hotovosti do pokladne obce, alebo bezhotovostne šekom, alebo peňažných prevodom na účet obce do 15 dní po ukončení štvrťroka.

**§ 15  
Evidencia dane za ubytovanie**

1. Daňovník je povinný registrovať sa na Obecnom úrade v Liskovej do 15 dní od začatia činnosti.  
2. Daňovník je povinný viesť písomnú evidenciu o počte osôb a prenocovaní za sledované obdobie.  
3. Ak daňová povinnosti zanikne, je daňovník povinný do 15 dní túto skutočnosť oznámiť Obecnému úradu v Liskovej.

IV. ČASŤ **Daň za predajné automaty  
§ 16  
Základ dane**

Základom dane je počet predajných automatov.

§ 17   
**Sadzba dane**

Sadzba dane za jeden predajný automat a kalendárny rok je:

34,-€ za potraviny,

67,-€ za ostatné tovary

§ 18  
**Vznik a zánik daňovej povinnosti**

Ak vznikla daňová povinnosť k dani za predajné automaty, daňovník je povinný podať „Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje“ (ďalej priznanie) prípadne čiastkové priznanie k dani za predajné automaty na Obecnom úrade v Liskovej najneskôr do 30 dní odo dňa vzniku tejto daňovej povinnosti.

Obec vyrubuje daň každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím za daň z nehnuteľností, k dani za psa, k dani za predajné automaty a k dani za nevýherné hracie prístroje.

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

Daň je splatná do 15 dní odo dňa nadobudnutia právoplatnosti rozhodnutia.

V prípade splátok dane je daň splatná v lehotách určených obcou.

Ak daňová povinnosť zanikne v priebehu zdaňovacieho obdobia a daňovník podá priznanie obci Liskovádo 30 dní odo dňa zániku daňovej povinnosti, obec vráti pomernú časť dane za zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

Prevádzkovateľ je povinný označiť každý predajný automat štítkom s uvedením týchto údajov: a) názov firmy, resp. meno podnikateľa

b) adresa

c) dátum začatia prevádzkovania automatu

d) miesto umiestnenia automatu

V. ČASŤ **Poplatok za komunálne odpady**

**a drobné stavebné odpady  
  
§ 19  
Predmet poplatku**

Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a drobné stavebné odpady, ktoré vznikajú na území obce.

**§ 20   
Sadzba poplatku**

Sadzba poplatku je 0,0137 € na 1 l komunálnych alebo drobných stavebných odpadov.

**§ 21   
 Určenie a úhrada poplatku**

Poplatok je súčin frekvencie odvozov, sadzby a objemu zbernej nádoby . Frekvencia vývozov je určená každých 14 dní. Pre domácnosti, v ktorej majú trvalý alebo prechodný pobyt najviac dvaja poplatníci, je určená minimálna frekvencia 1x za mesiac.

**§ 22  
Splatnosť poplatku**

Obec vyrubuje poplatok každoročne podľa stavu k 1. januáru príslušného zdaňovacieho obdobia na celé zdaňovacie obdobie .

Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom, v ktorom vznikla daňová povinnosť, až do konca príslušného zdaňovacieho obdobia. Poplatok je splatný do 15 dní odo dňa nadobudnutia právoplatnosti rozhodnutia.

**§ 23  
Oznamovacia povinnosť**

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
2. - uviesť meno, priezvisko, titul, ročné číslo, adresu trvalého pobytu, adresu prechodného pobytu . Ak viacero poplatníkov žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Tento poplatník uvedenie aj identifikačné aj ostatných členov domácnosti, za ktorých prevzal povinnosť poplatníka. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci,  
   - v prípade poplatníka podľa § 77 ods. 2 písm. b alebo písmena c názov alebo obchodné meno, sídlo alebo miesto podnikania a identifikačné číslo.
3. uviesť údaje rozhodujúce na určenie poplatku (veľkosť zbernej nádoby, počet zberných nádob ....)
4. Zmeny skutočností rozhodujúci na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

VI. ČASŤ

**§ 24  
Spoločné ustanovenia**

 1/ Fyzická alebo právnická osoba je povinná obci nahlásiť akúkoľvek zmenu, ktorá by mala vplyv na plnenie ustanovení tohto VZN.

2/ Od daní a poplatku za komunálne odpady a drobné stavebné odpady sú oslobodení dobrovoľníci, ktorí vykonávajú dobrovoľnícku činnosť podľa zákona 406/2011 Z.z. o dobrovoľníctve a o zmene a doplnení niektorých zákonov v prospech obce na podporu plnenia jej úloh.

3/ Dane a poplatok je možné uhradiť v hotovosti do pokladne Obecného úradu v Liskovej, poštovou poukážkou na účet Obce Lisková alebo bezhotovostným prevodom na účet Obce Lisková.

**§ 25  
Záverečné ustanovenia**

Pokiaľ v tomto VZN nie je podrobnejšia úprava, odkazuje sa na zákony NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady a č. 511/1992 o správe daní a poplatkov v aktuálnom znení.

Toto VZN bolo schválené uznesením Obecného zastupiteľstva v Liskovej, č. .....

dňa ........................ a účinnosť nadobúda 1. 1. 2013.

Nadobudnutím účinnosť tohto VZN sa ruší Všeobecne záväzné nariadenie č. 4/2008 o miestnych daniach za psa, za užívanie verejného priestranstva, za ubytovanie, za predajné automaty a poplatku za komunálne odpady a drobné stavebné odpady

V Liskovej

Ing. Jozef Murina

starosta obce